wickkiey/tamil-wikipedia-chunked huggingface dataset:
# வாய்மொழித் தேர்வு

**வாய்மொழித் தேர்வு** அல்லது **வாய்மொழிச்** **சோதனை** (Oral exam அல்லது ******; இடய்ச்சு மொழி பேசும் நாடுகளில் ******) என்பது பல பள்ளிகளில் உள்ள ஒரு நடைமுறையாகும், இதில் ஒரு தேர்வாளர் மாணவர்களிடம் வாய்மொழி வடிவத்தில் கேள்விகளை எழுப்புகிறார். தேர்வில் தேர்ச்சி பெறுவதற்கு, பாடத்தின் போதுமான அறிவை வெளிப்படுத்தும் வகையில், மாணவர் தேர்வாளரின் கேள்விக்கு பதிலளிக்க வேண்டும்.
# வாய்மொழித் தேர்வு

## மீள்பார்வை

இளநிலைப் பட்டம் பயிலும் மாணவர்கள் தாங்கள் பட்டம் பெறும் பொருட்டு பல அறிவியல் திட்டங்களுக்கு வாய்மொழித் தேர்வு அல்லது வாய்மொழி மற்றும் எழுத்துத் தேர்வுகள் ஆகியவற்றின் மூலம் திட்டத்தை முடிக்க வேண்டும். வழக்கமாக, படிப்பிற்கான வழிகாட்டிகள் அல்லது பாடத்திட்டங்கள் கிடைக்கின்றன, இதனால் மாணவர்கள் தேர்வில் இருக்கக்கூடிய பயிற்சி கேள்விகள் மற்றும் தலைப்புகளை மதிப்பாய்வு செய்வதன் மூலம் தேர்வுக்குத் தயாராகலாம்.  
விமானப் பயிற்சியாளர்களுக்கான *FAA* மற்றும் *CAA* நடைமுறைச் சோதனையின் ஒரு பகுதியாக *பிரைவேட் பைலட்* எனும் வாய்மொழித் தேர்வும் தேவைப்படுகிறது. வணிகக் கடற்படை மற்றும் எந்திர அதிகாரிகளுக்கான திறன் சான்றிதழை வழங்குவதற்காக ஐக்கிய இராச்சியத்தில் உள்ள கடல்சார் மற்றும் கடலோர காவல் முகமையால் வாய்மொழித் தேர்வும் நடத்தப்படுகிறது.  
*ஏபிஆர்எஸ்எம்*, டிரினிட்டி இசைக் கல்லூரி மற்றும் இலண்டன் இசைக் கல்லூரி ஆகியவற்றால் நடத்தப்படும் இசைப் பட்டயச் சான்றிதழ் தேர்வுகளின் ஒரு அங்கமாக வாய்மொழித் தேர்வு உள்ளது.
# வாய்மொழித் தேர்வு

## இவற்றையும் காண்க

- கல்வி மதிப்பீடு
- இறுதி தேர்வு
# நாராயண உபநிடதம்

**நாராயண உபநிடதம்** (*Narayana Upanishad)* என்பது சிறிய உபநிடதங்களில் ஒன்றான இது இந்து இலக்கியத்தில் இராமனால் அனுமானுக்குச் சொல்லப்பட்ட 108 உபநிடதங்களின் விரிவாக்கப்பட்ட தொகுப்பில் எண் 18 ஆக பட்டியலிடப்பட்டுள்ளது. 19 ஆம் நூற்றாண்டின் முற்பகுதியின் ஹென்றி தாமஸ் கோல்ப்ரூக் தொகுப்பில் இது 33 வது இடத்தில் பட்டியலிடப்பட்டுள்ளது. யசுர் வேதத்துடன் இணைக்கப்பட்ட இது சமசுகிருத மொழியில் எழுதப்பட்டுள்ளது. 14 வைணவ உபநிடதங்களில் ஒன்றான இது நாராயணனின் (விஷ்ணு) பக்தியை பரிந்துரைக்கிறது.  
உபநிடதமானது, "சூத்திர வழிபாட்டு முறை" என்று விவரிக்கப்படக்கூடியவற்றில், தியானம் பொருள்கள் மற்றும் தத்துவத்திலிருந்து ஒரு குறிப்பிட்ட சூத்திரத்திற்கு மாறுகிறது.இந்தியவியலாளர் பால் டியூசன் கூறுகிறார்
நாராயண உபநிடதம், விஷ்ணுவுடன் தொடர்புடைய " ஓம் நமோ நாராயணாய" என்ற எட்டு எழுத்துக்களைக் கொண்ட மந்திரத்தை, முக்தியை அடைவதற்கான வழிமுறையாகக் கூறுகிறது. இந்த உரை மந்திர உபநிடதங்களில் ஒன்றாகவும் வகைப்படுத்தப்பட்டுள்ளது.  
"அனைத்து தேவர்களும், அனைத்து ரிஷிகளும், அனைத்து உயிரினங்களும் நாராயணனிடமிருந்து பிறந்து, நாராயணனுடன் இணைகின்றன" என்று உபநிடதம் வலியுறுத்துகிறது. இந்த உரை, பல்வேறு காலங்களில் பல்வேறு நூல்களிலிருந்து தொகுக்கப்பட்டிருக்கலாம் என்று டியூசன் கூறுகிறார்.
# நாராயண உபநிடதம்

## உள்ளடக்கம்

உபநிடதம் ஐந்து அத்தியாயங்களை கொண்டுள்ளது.
# நாராயண உபநிடதம்

## உள்ளடக்கம்

### அத்தியாயம் 1: எல்லாம் நாராயணனில் பிறந்து, அனைத்தும் நாராயணனில் முடிகிறது

நாராயணன் பிராணன் (உயிர் சாரம், சுவாசம்), புலன்கள் மற்றும் மனம் (சித் மற்றும் உணர்வு) ஆகியவற்றைப் படைத்தார் என்று உபநிடதம் அத்தியாயம் 1 இல் உறுதிப்படுத்துகிறது. அவர் பிரபஞ்சத்தின் கூறுகளான வாயு, ஒளி , நீர் , நெருப்பு ( அக்னி ), அண்டம், பிருத்வி (பூமி) ஆகியவற்றை உருவாக்கினார். அவரிடமிருந்து பிரம்மா, ருத்திரன், பிரஜாபதி, பன்னிரண்டு ஆதித்தர்கள், இந்திரன், பதினோரு உருத்திரர்கள், எட்டு வசுக்கள், வசனங்களின் அளவுகள், அனைத்து ரிஷிகள் மற்றும் அனைத்து உயிரினங்களும் பிறந்தனர். ஒவ்வொருவரும் நாராயணனிடமிருந்து பிறந்து, இறுதியில் மீண்டும் நாராயணனிடமே இணைகிறார்கள். என்று உரை கூறுகிறது.
# நாராயண உபநிடதம்

## உள்ளடக்கம்

### அத்தியாயம் 2: நாராயணன் ஒருவரே கடவுள்

அத்தியாயம் 2, நாராயணன் பிரம்மா, சிவன், சக்ரா (பௌத்தம்) காலம், உடல், உடலற்றது, அகம், வெளி, இந்த முழு பிரபஞ்சம், என்ன இருந்தது, என்னவாக இருக்கப்போகிறது என இரண்டில்லாத ஒரு நித்திய கடவுள் என்று அறிவிக்கிறது.
# நாராயண உபநிடதம்

## உள்ளடக்கம்

### அத்தியாயம் 3, 4 மற்றும் 5: நாராயண மந்திரம்

3 மற்றும் 4 அத்தியாயங்கள் நாராயண உபநிடதத்தைப் படிப்பது அச்சமற்ற வாழ்க்கைக்கும், அழியாமையை அடைவதற்கும், பிரம்மத்தின் ஒரு பகுதியாக மாறுவதற்குமான ஒரு வழி என்று கூறுகிறது. "ஓம் நமோ நாராயணாய" என்பதை படிப்பதற்கான மந்திரமாக உரை கூறுகிறது.இது 1-2-5 எழுத்துக்களைக் கொண்டது, இது ஒருவருக்கு நீண்ட ஆயுளையும் , அனைத்து பொருள், பொருள் அல்லாத ஆசைகளையும் வழங்குகிறது.  
"ஓம் நமோ நாராயணாய" என்ற மந்திரத்துடன் வழிபடுபவர், விஷ்ணுவின் சொர்க்கமான வைகுண்டத்திற்குச் சென்று, பிறப்பிலிருந்தும் பிறவிச்சுழற்சியிலுருந்தும் விடுபடுகிறார் என்று அத்தியாயம் 5 கூறுகிறது. இந்த உபநிடதத்தை பாராயணம் செய்பவர் பாவங்களை நீக்கி நாராயணனுடன் ஐக்கியம் அடைகிறார். என மேலும் இது மேலும் கூறுகிறது,
# சிறீனிவாசு பல்கலைக்கழகம்

**சிறீனிவாசு பல்கலைக்கழகம்** (*Srinivas University*) என்பது இந்தியாவின் கர்நாடகா, மங்களூரில் அமைந்துள்ள ஒரு தனியார் பல்கலைக்கழகம் ஆகும். இது சிறீனிவாசு பல்கலைக்கழகச் சட்டம், 2013 மூலம் ஏ. சாமா ராவ் அறக்கட்டளையால் 2015-ல் நிறுவப்பட்டது. இப்பல்கலைக்கழகம் சிறீரீனிவாசு குழும நிறுவனங்களின் ஒன்றாகும்.
# சுவர்ண சட்டமன்றக் கட்டிடம், பெல்காம்

**சுவர்ண சட்டமன்றக் கட்டிடம்** (**Suvarna Vidhana Soudha**) கர்நாடகா மாநிலத்தின் வடமேற்கில் உள்ள பெல்காம் மாவட்டத் தலைமையிடமான பெல்காம் நகரத்தில் அமைந்த கர்நாடக அரசின் சட்டமன்றக் கட்டிடம் ஆகும். இக்கட்டிடம் 11 அக்டோபர் 2012 அன்று திறந்து வைக்கப்பட்டது.
# சுவர்ண சட்டமன்றக் கட்டிடம், பெல்காம்

## கட்டிடம்

கருநாடகம் மாநிலம் நிறுவப்பட்ட 50வது நூற்றாண்டு விழாவை முன்னிட்டு இந்த தங்க சட்டமன்றக் கடடிடம் பெல்காம் நகரத்தில் நிறுவப்பட்டது.நான்கு தளங்கள் கொண்ட இக்கட்டிடத்தின் பரப்பளவு 60,398 சதுர மீட்டர் ஆகும். இக்கட்டிடத்தில் 300 சட்டமன்ற மற்றும் 100 சட்ட மேலவை உறுப்பினர்கள் அமரும் வகையில் அவைகள், மைய மண்டபம் மற்றும் 38 செயலக அலுவலர்களுக்கான அறைகள் உள்ளது.பெல்காம் எல்லைப் பிணக்கில் கர்நாடக அரசு தங்கள் தரப்பை வலுப்படுத்தவே இந்த கட்டிடம் பெல்காம் நகரத்தில் கட்டியதாக மராத்தியர்கள் கருதுகின்றனர்.
# சுவர்ண சட்டமன்றக் கட்டிடம், பெல்காம்

## இதனையும் காண்க

- பெல்காம் எல்லைப் பிணக்கு
# சோலார் பேருந்து நிலையம், ஈரோடு

**சோலார் பேருந்து நிலையம்** ஆனது ஈரோடு மாநகரில் அமைந்துள்ள ஒரு புறநகர்ப் பேருந்து நிலையம் ஆகும்.  
ஈரோடு மாநகரின் மையப்பகுதியில் உள்ள மத்திய பேருந்து நிலையத்தின் நெரிசலையும் நகரின் நெரிசலையும் குறைக்கும் பொருட்டு இரண்டு புதிய புறநகர் பேருந்து நிலையங்களை அமைக்கும் திட்டம் கொண்டுவரப்பட்டது.  
ஈரோடு மாநகரின் தென்கிழக்கில் கரூர் பிரதான சாலையை ஒட்டி தெற்கு வெளிவட்ட சாலை அருகில் சோலார் பகுதியில் ஒன்றும் மற்றும் நகரின் வடமேற்கு பகுதியில் சத்தி சாலையை ஒட்டியுள்ள பெரியசேமூர் குளம் பகுதியில் ஒரு பேருந்து நிலையமும் உருவாக்கப்பட்டு வருகிறது.
# சோலார் பேருந்து நிலையம், ஈரோடு

## அமைவிடம்

சோலார் பேருந்து நிலையமானது மாநகராட்சிக்கு சொந்தமான இடத்தில் 24 ஏக்கர் பரப்பளவு இடத்தில் சுமார் 63 கோடி ரூபாய் மதிப்பீட்டில் ஒரே நேரத்தில் 65 புறநகர் பேருந்துகள் நிறுத்தி கையாளும் வகையில் அமைக்கப்பட்டு வருகிறது.  
இது தென் மற்றும் மத்திய தமிழகம் பகுதிகளுக்கு செல்லும் பேருந்துகளை கையாளும் விதத்தில் அமைகிறது.  
நிரந்தர கட்டுமானங்கள் நிறைவடையும் வரை பயணிகள் வசதிக்காக தற்காலிக பேருந்து நிலையம் உருவாக்கப்பட்டுள்ளது.  
இது ஈரோடு மத்திய பேருந்து நிலையம் பகுதியிலிருந்து சுமார் 8 கி.மீ தொலைவிலும், ஈரோடு சந்திப்பு ரயில் நிலையத்திலிருந்து சுமார் 6 கி.மீ தொலைவிலும் அமைந்துள்ளது.  
மேலும் பார்க்க  
- ஈரோடு மாநகர பேருந்து வழித்தடங்கள்  
- பெரியசேமூர் பேருந்து நிலையம், ஈரோடு
# மாண்டியா பல்கலைக்கழகம்

**மாண்டியா பல்கலைக்கழகம்** (*Mandya University*) இந்தியாவின் கர்நாடகாவில் உள்ள மாண்டியாவில் அமைந்துள்ள பொதுப் பல்கலைக்கழகம் ஆகும்.
# மாண்டியா பல்கலைக்கழகம்

## வரலாறு

கிராமப்புற மக்களுக்கு உயர்கல்வியை வழங்குவதற்கான பரந்த பார்வையுடன், 1948ஆம் ஆண்டு மாண்டியாவில் ஒரு இடைநிலைக் கல்லூரியாக அரசுக் கல்லூரி தொடங்கப்பட்டது. இக்கல்லூரி 1990-1991ஆம் ஆண்டில் மைசூர் பல்கலைக்கழகத்தில் நிரந்தர இணைப்பு பெற்றது. இக்கல்லூரியினை மேம்படுத்தப் பொதுமக்கள் பங்களிப்புகள் மற்றும் நன்கொடைகள் மைசூர்-பெங்களூரு பிரதான சாலையில் நகரின் மேற்கு முனையில், 31.8 ஏக்கர் நிலம் பெறப்பட்டது. 1952ஆம் ஆண்டு ஜெயச்சாமராஜேந்திர உடையாரால் கட்டிடத்திற்கான அடிக்கல் நாட்டப்பட்டது. அரசாங்கத்தின் பொதுக் கொள்கையின்படி 1961ஆம் ஆண்டு கர்நாடகாவில் கல்லூரிக் கல்வியின் நிர்வாகக் கட்டுப்பாட்டின் கீழ் இக் கல்லூரி வந்தது. 1963ஆம் ஆண்டில், கல்லூரி பட்டப் படிப்புகளை உள்ளடக்கியதாகத் தரம் உயர்த்தப்பட்டது.  
இக்கல்லூரி 1992ஆம் ஆண்டில் பல்கலைக்கழக மானியக் குழுவின் 2எப் மற்றும் 12பி தகுதியினைப் பெற்று, 2005-06 ஆம் ஆண்டில் தன்னாட்சி பெற்ற கல்லூரியாகத் தரம் உயர்ந்தது. 2005-ல் பெங்களூருவில் உள்ள தேசிய தரச்சான்று அவையின் "பி+" தரத்துடன் தரத்தினையும் 2010ஆம் ஆண்டில் 3.11 மொத்த தரப்புள்ளியுடன் "ஏ" தரத்தினைப் பெற்றது. மீண்டும் இந்நிறுவனம் 2016ஆம் ஆண்டில் 3.22 மொத்த தரப்புள்ளிகளுடன் “ஏ” தர அங்கீகாரம் பெற்றுள்ளது (3வது சுழற்சி).  
2019ஆம் ஆண்டு மாண்டியா பல்கலைக்கழகமாக மாண்டியா அரசுக் கல்லூரி அங்கீகாரம் பெற்றது. வளர்ச்சி காரணிக்காக மாண்டியா பல்கலைக்கழகத்தை மேம்படுத்துவதற்காகச் சிறப்பு அதிகாரி முனைவர் எம். எசு. மகாதேவ நாயக்கை அரசு நியமித்தது.
# மாண்டியா பல்கலைக்கழகம்

## துறைகள்

### மானுடவியல்

- கன்னடம்
- இந்தி
- ஆங்கிலம்
- பொருளியல்
- வரலாறு
- அரசியல் அறிவியல்
- சமூகவியல்
# மாண்டியா பல்கலைக்கழகம்

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- புவியியல்
- கணினி அறிவியல்
- உளவியல்
# வாழைமர அணில்

**வாழைமர அணில்**, **கிழக்கத்திய அணில்** (*plantain squirrel, oriental squirrel*) அல்லது **மூவர்ண அணில்** (*காலோசையூரசு நோடாடாசு*) என்பது இந்தோனேசியா, மலேசியா, சிங்கப்பூர் மற்றும் தாய்லாந்தில் பரவலான வாழ்விடங்களில் காணப்படும் சையூரிடே குடும்பத்தில் உள்ள கொறிக்கும் சிற்றினமாகும். இவை இப்பகுதியில் உள்ள காடுகள், சதுப்புநிலங்கள், பூங்காக்கள், தோட்டங்கள் மற்றும் விவசாயப் பகுதிகளில் காணப்படுகின்றன. பழ விவசாயிகள் இவற்றை தீங்குயிரிகளாக கருதுகின்றனர்.
# வாழைமர அணில்

## விளக்கம்

வாழைமர அணிலின் உடல் நீளம் சுமார் ஆகும். உடல் நீளத்தினை ஒத்த அளவிலான வாலினைக் கொண்டது. இது சாம்பல்/பழுப்பு நிறத்தில் கஷ்கொட்டை நிற வயிற்றுடன், பக்கவாட்டு கருப்பு மற்றும் வெள்ளை பட்டையுடன் காணப்படும். இது மரங்களில் மிக விரைவாகவும் சுறுசுறுப்பாகவும் இயங்கக்கூடியது. மரங்களில் கிளைகளுக்கு இடையில் சில மீட்டர்கள் தாண்டக்கூடியது. அரிதாகவே தரையில் காணப்படும்.
# வாழைமர அணில்

## உணவு

வாழைமர அணிலின் உணவில் பெரும்பாலும் இலைகள் மற்றும் பழங்கள் உள்ளன. ஆனால் இவை பூச்சிகள் மற்றும் பறவைகளின் முட்டைகளையும் சாப்பிடுகிறது. எறும்புகளின் இளம் உயிரிகளை உண்பதற்காக மரக் கிளைகளை உடைப்பது அறியப்படுகிறது. இது மாம்பழம், பலாப்பழம் அல்லது தேங்காய் போன்ற தன்னை விடப் பெரிய பழங்களை உண்ணும்.
# வாழைமர அணில்

## வகைப்பாட்டியல்

*காலோசையூரசு* என்ற இதன் பேரினப் பெயர் "அழகான அணில்" என்று பொருள்படும். குளோஸின் அணில் (*காலோசையூரசு அல்பெசென்சு*) இதன் துணையினமாகக் கருதப்படுகிறது.
# என். பி. இராசேந்திரன்

**என். பி. இராசேந்திரன்** (*N. P. Rajendran*) இந்தியாவிலுள்ள கேரள பத்திரிகைத்துறை அகாதமியின் தலைவர் ஆவார். 2011 ஆம் ஆண்டு ஆகத்து திங்கள் முதல் அகாதமியின் தலைவராக நியமிக்கப்பட்டார். மலையாள நாளிதழான மாத்ருபூமியின் துணை ஆசிரியராகவும் பணியாற்றுகிறார். பொருளாதாரத்தில் முதுகலைப் படிப்பிற்குப் பிறகு 1981 ஆம் ஆண்டு மாத்ருபூமியில் சேர்ந்தார். என். பி. இராசேந்திரன் பல புலனாய்வு அறிக்கைகளைத் தயாரித்து, பல விருதுகளையும் பெற்றுள்ளார்.  
;விருதுகள்
- வச்ரசூசி விருது - 2001-02.
- சாந்தி மடம் சினேகா ராச்சிய ஊடக விருது, 2008.
- கே பாலகிருட்டிணன் விருது - 2010.
- நியூயார்க் இந்தியா பத்திரிகையாளர் மன்ற விருது - 2010.
- சி.எச். முகமது கோயா பத்திரிகையியல் விருது, 2011.
# கட்சிக்காரன்

**கட்சிக்காரன்** (*Katchikkaaran*) பி. ஐயப்பன் இயக்கத்தில் 2022 ஆம் ஆண்டு வெளியான இந்திய தமிழ் மொழி அதிரடித் திரைப்படம் ஆகும். விஜித் சரவணன், சுவேதா டோரதி மற்றும் அப்புக்குட்டி ஆகியோர் முக்கிய வேடங்களில் நடித்துள்ளனர். 2022 ஆம் ஆண்டு திசம்பர் திங்கள் 16 அன்று இத்திரைப்படம் வெளியிடப்பட்டது.
# கட்சிக்காரன்

## நடிகர்கள்

- விஜித் சரவணன்
- அஞ்சலியாக சுவேதா டோரதி
- அப்புக்குட்டி
- சிவசேனாதிபதி
- ஏ.ஆர்.தெனாலி
- மருது பாண்டியன்
- ஜவகர்
- விஜய் கௌதம்
- சி.என்.பிரபாகரன்
- வின்சென்ட் ராய்
# கட்சிக்காரன்

## தயாரிப்பு

*தோனி கபடி குழுவு திரைப்படத்திற்குப்* (2018) பிறகு ஐயப்பன் இயக்கும் இரண்டாவது முயற்சியாக இப்படம் அமைந்தது. படத்தின் தயாரிப்பாளர் விஜித் சரவணனும் இப்படத்தில் முக்கிய வேடத்தில் நடித்துள்ளார்.
# கட்சிக்காரன்

## வரவேற்பு

கட்சிக்காரன் திரைப்படம் 16 டிசம்பர் 2022 அன்று தமிழ்நாடு முழுவதும் வெளியிடப்பட்டது. *மாலை மலரைச்* சேர்ந்த ஒரு விமர்சகர் படத்திற்கு 5 நட்சத்திரங்களுக்கு 2.25 மதிப்பெண்களைக் கொடுத்தார், மேலும் படம் "சுவாரஸ்யமற்றது" என்றும் முத்திரை குத்தினார். *தினத்தந்தி* மற்றும் *தினமலரின்* விமர்சகர்களும் படத்திற்கு சாதகமற்ற விமர்சனத்தையே அளித்தனர். கட்சிக்காரன் ஒரு சிறிய முதலீட்டுத் திரைப்படமென்றாலும் எதிர்பார்த்ததை விட சிறப்பாக இருந்தது என்று திரைப்பட விமர்சகர் மாலினி *மன்னாத்* எழுதினார். இதன் நடிகர்கள் அல்லது தொழில்நுட்பக் குழுவில் பெருமைப்படுவதற்குரிய பிரபலமானவர்களின் பெயர்கள் ஏதும் இல்லை என்பது குறிப்பிடத்தக்கதாகும்.
# கறுப்பு பட்டை அணில்

**கறுப்பு பட்டை அணில்** (*Black-striped squirrel*)(*காலோசையூரசு நைக்ரோவிட்டடசு*) என்பது இசுகுரிடே குடும்பத்தில் உள்ள கொறிக்கும் சிற்றினமாகும். இது சாவகம், சுமத்ரா, தெற்கு தாய்லாந்து, மலாய் தீபகற்பம் மற்றும் பல சிறிய தீவுகள் முழுவதும் காணப்படுகிறது. இந்த உயிரலகு நான்கு துணையினங்களைக் கொண்டுள்ளது. அவை: *கா. நை. நிக்ரோவிட்டடசு*, *கா. நை. பிலிமிட்டசு*, *கா. நை. போக்கி*, மற்றும் *கா. நை. குளோசி*. இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் "தீவாய்ப்பு கவலை குறைந்த இனமாக" பட்டியலிடப்பட்டுள்ளது.
# பெருநகர ஐதராபாத்து மாநகராட்சி

**பெரிய ஐதராபாத்து மாநகராட்சி** (**பெ.ஐ.மா.***;Greater Hyderabad Municipal Corporation*), பொதுவாக **GHMC** என அழைக்கப்படுகிறது, இது இந்திய மாநிலமான தெலுங்கானாவின் தலைநகரம் மற்றும் மிகப்பெரிய நகரமான ஐதராபாத்தை மேற்பார்வையிடும் குடிமை அமைப்பாகும். இது ஐதராபாத்து மற்றும் சிக்கந்தராபாத் நகரங்களுக்கான அரசாங்கமாகும். இது 7.9 மில்லியன் மக்கள்தொகை மற்றும் 650&nbsp;கி.மீ.² பரப்பளவைக் கொண்ட இந்தியாவின் மிகப்பெரிய மாநகராட்சிகளில் ஒன்றாகும்.
# பெருநகர ஐதராபாத்து மாநகராட்சி

## வரலாறு

### ஐதராபாத்து நகராட்சி வாரியம் மற்றும் சாதர்காட் நகராட்சி வாரியம்

1869 இல், நகராட்சி நிர்வாகம் ஐதராபாத்து நகரத்திற்கு முதன்முதலில் அறிமுகப்படுத்தப்பட்டது. ஐதராபாத்து நகரம் நான்காகவும், சதர்காட்டின் ஐந்து பிரிவுகளாகவும் புறநகர்ப் பகுதிகள் பிரிக்கப்பட்டன. நகரம் மற்றும் புறநகர்ப் பகுதிகளின் முழு நிர்வாகமும் அப்போதைய நகரக் காவல் ஆணையரான கோட்வால்-இ-பால்டியாவால் கையாளப்பட்டது.  
அதே ஆண்டில், நிஜாமின் கீழ் ஐதராபாத்து மாநிலத்தின் அப்போதைய பிரதமராக இருந்த சர் சலார் ஜங்-1, நகராட்சி மற்றும் சாலைப் பராமரிப்புத் துறையை அமைத்தார். அவர் ஐதராபாத்து வாரியம் மற்றும் சதர்காட் வாரியத்திற்கு ஒரு மாநகராட்சி ஆணையரையும் நியமித்தார். அந்த நேரத்தில், நகரத்தின் வயது வெறும் 55&nbsp;கி.மீ. <sup>2</sup> 3.5 லட்சம் மக்கள்தொகை கொண்ட .  
1886 ஆம் ஆண்டில், சதர்காட்டின் புறநகர் பகுதி ஒரு தனி அதிகாரியிடம் ஒப்படைக்கப்பட்டது, பின்னர் சாதர்காட் சாதர்காட் நகராட்சியாக மாறியது.  
1921 இல் ஐதராபாத்து நகராட்சி 84&nbsp;கி.மீ. <sup>2</sup> ஆக உயர்ந்தது .
# பெருநகர ஐதராபாத்து மாநகராட்சி

## வரலாறு

### ஐதராபாத்து மாநகராட்சி

(Hyderabad Municipal Corporation)  
1933 ஆம் ஆண்டில், சதர்காட் நகராட்சி ஐதராபாத்து நகராட்சியுடன் இணைக்கப்பட்டு ஐதராபாத்து மாநகராட்சி ஆனது மற்றும் ஐதராபாத்து முனிசிபல் சட்டத்தின் கீழ் சட்டப்பூர்வ அந்தஸ்து வழங்கப்பட்டது. அடுத்த ஆண்டில் (1934), மாநகராட்சிக்கு முதல் தேர்தல்கள் நடத்தப்பட்டன, அந்த நேரத்தில் ஒரு நிலைக்குழு நியமிக்கப்பட்டது.  
ஜூப்ளி ஹில்ஸ் நகராட்சி 1937 ஆம் ஆண்டில், ஜூப்ளி ஹில்ஸ் மற்றும் பஞ்சாரா ஹில்ஸ் ஆகியவற்றின் இணைப்பால் ஜூப்ளி ஹில்ஸ் நகராட்சி உருவாக்கப்பட்டது. பின்னர், 1942ல், சில பிரச்னைகளால், நகருக்கான மாநகராட்சி அந்தஸ்து நீக்கப்பட்டது.  
செகந்திராபாத் நகராட்சி 1945 ஆம் ஆண்டில், செகந்திராபாத் நகராட்சி உருவாக்கப்பட்டது. மீண்டும் 1950 இல், ஐதராபாத்து ஜூப்லி ஹில்ஸ் நகராட்சியின் இணைப்போடு அதன் இழந்த மாநகராட்சி அந்தஸ்தை மீண்டும் பெற்றது.  
(Municipal Corporation of Hyderabad)  
ஐதராபாத்து மாநகராட்சி மற்றும் செகந்திராபாத் மாநகராட்சி, 1950 ஆம் ஆண்டு ஐதராபாத்து மாநகராட்சி சட்டத்தின் மூலம் நிறுவப்பட்டது. இந்த நேரத்தில் ஜூப்ளி ஹில்ஸ் நகராட்சி ஐதராபாத்து மாநகராட்சியில் இணைக்கப்பட்டது. 1955 இல், ஐதராபாத்து மாநகராட்சி சட்டம் ஐதராபாத்து மற்றும் அண்டை மாநிலமான செகந்திராபாத்தை மேற்பார்வையிடும் மாநகராட்சிகளை ஒன்றிணைத்தது.  
மீண்டும் 1955 இல், ஐதராபாத்து மற்றும் செகந்திராபாத் ஆகிய இரு மாநகராட்சிகளும் இணைக்கப்பட்டு ஐதராபாத்து மாநகராட்சியாக (MCH) அமைக்கப்பட்டது. 1956 ஆம் ஆண்டில், ஐதராபாத்து, ஆந்திரப் பிரதேசத்தின் தலைநகராக மாறியது.
# பெருநகர ஐதராபாத்து மாநகராட்சி

## வரலாறு

### பெரிய ஐதராபாத்து மாநகராட்சி

பெரிய ஐதராபாத்து மாநகராட்சி 16 ஏப்ரல் 2007 அன்று 12&nbsp;நகராட்சிகள் மற்றும் 8&nbsp;கிராம பஞ்சாயத்துகள் இணைத்து உருவாக்கப்பட்டது. ஐதராபாத்து மாநகராட்சியுடன் கூடிய கிராம பஞ்சாயத்துகள். எல்பி நகர், காடி அன்னாரம், உப்பல் காலன், மல்காஜ்கிரி, கப்ரா, அல்வால், குதுபுல்லாபூர், குகட்பள்ளி, செரிலிங்கம்பள்ளே, ராஜேந்திரநகர், ராமச்சந்திரபுரம் மற்றும் பதஞ்செரு ஆகியவை நகராட்சிகள் ஆகும். இந்த நகராட்சிகள் ரங்காரெட்டி மாவட்டம் மற்றும் மேடக் மாவட்டத்தில் உள்ளன. பஞ்சாயத்துகள் சம்சாபாத், சதாமரை, ஜல்லப்பள்ளி, மம்டிபள்ளி, மங்கல், அல்மாஸ்குடா, சர்தாநகர் மற்றும் ரவிராலா.  
அரசாணை 261 ஆரம்பத்தில் ஜூலை 2005 இல் வெளியிடப்பட்டது. இப்போது, உச்ச நீதிமன்றம் இந்த விஷயத்தில் தலையிடுவதற்கான மனுவை நிராகரித்துவிட்டது, ஆந்திரப் பிரதேச அரசு கிரேட்டர் ஐதராபாத்தை உருவாக்குவது தொடர்பான அரசாணை 261யை ஏப்ரல் 16, 2007 அன்று நிறைவேற்றியுள்ளது. முன்னதாக, இரட்டை நகரங்களான ஐதராபாத்து மற்றும் செகந்திராபாத்தில் 172&nbsp;கி.மீ.² பரப்பளவில் 45 லட்சம் மக்கள் வசித்து வந்தனர்.. புதிய நகர்ப்புற ஒருங்கிணைப்பு முழுவதும் பரவியுள்ளது 67 இலட்சம் மக்கள்தொகை கொண்டது. நிஜாம்களின் பழைய நகரம் இப்போது மிகப் பெரிய பகுதியாக மாறியுள்ளது.  
பெரிய ஐதராபாத்து மாநகராட்சியை 2019 ஆம் ஆண்டில் ஆறு மண்டலங்களாக (தெற்கு, கிழக்கு, வடக்கு, வடகிழக்கு, மேற்கு மற்றும் மத்திய மண்டலங்கள்), 30 வட்டங்கள் மற்றும் 150 வார்டுகளாகப் பிரிக்க அரசாங்கம் முடிவு செய்துள்ளது. பழைய நகரத்தில் ஏழு வட்டங்களில் சுமார் 50 வார்டுகள் உள்ளன. ஒவ்வொரு வார்டிலும் சுமார் 40,000 முதல் 50,000 பேர் வரை இருப்பார்கள். பெ.ஐ.மா. ஒரு மாநகராட்சி ஆணையர் தலைமையில் உள்ளது மற்றும் ஒரு சிறப்பு ஆணையரையும் கொண்டுள்ளது, அவர்கள் இருவரும் இந்திய ஆட்சிப் பணியை சேர்ந்தவர்கள். ஒவ்வொரு மண்டலத்திற்கும் ஒரு மண்டல ஆணையர், கூடுதல் ஆணையர் அந்தஸ்தில் ஒரு அதிகாரி இருப்பார், ஒவ்வொரு வட்டத்திற்கும் ஒரு துணை மாநகராட்சி ஆணையர் இருப்பார். தலைமை அலுவலக அளவில் தலைமைப் பொறியாளர் மற்றும் தலைமைப் பொறியாளர் மற்றும் ஒவ்வொரு மண்டலத்துக்கும் ஒரு கண்காணிப்புப் பொறியாளர் ஆகியோருடன் தனி பொறியியல் பிரிவும் இருக்கும்; கூடுதல் ஆணையர் (திட்டமிடல்) மற்றும் தலைமை அலுவலக அளவில் ஒரு தலைமை நகர திட்டமிடுபவர் மற்றும் ஒவ்வொரு மண்டலத்திற்கும் ஒரு நகர திட்டமிடல் பிரிவைக் கொண்ட நகர திட்டமிடல் பிரிவு.  
செகந்திராபாத் கன்டோன்மென்ட் பெ.ஐ.மா. இன் கீழ் வராது. நான்கு லட்சம் மக்கள்தொகை கொண்ட செகந்தர்பாத் கன்டோன்மென்ட் போர்டில் எட்டு பொதுமக்கள் வார்டுகள் உள்ளன.  
பிப்ரவரி 2018 இல், பெரிய ஐதராபாத்து மாநகராட்சி (பெ.ஐ.மா.) அதன் நகராட்சி பத்திரங்களை (municipal bonds) பம்பாய் பங்குச் சந்தையில் (BSE;பி.எஸ்.இ) பட்டியலிட்டுள்ளது. பி.எஸ்.இயின் புதிதாக தொடங்கப்பட்ட பத்திரத் தளத்தில் அதன் பத்திரங்களை பட்டியலிட்ட குடிமை அமைப்பு இரண்டாவது ஆனது.
# பெருநகர ஐதராபாத்து மாநகராட்சி

## அதிகார வரம்பு

பெரிய ஐதராபாத்து மாநகராட்சி (பெ.ஐ.மா.) முந்தைய ஐதராபாத்து மாநகராட்சி, பிளஸ் 10 நகராட்சிகள் & ரங்கா ரெட்டி மாவட்டத்தில் முந்தைய 8 பஞ்சாயத்துகள், மேடக் மாவட்டத்தில் முந்தைய 2 நகராட்சிகள் ஆகியவற்றை உள்ளடக்கியது.  
ரங்கா ரெட்டி மாவட்டத்தில் முந்தைய உள்ள 10 நகராட்சிகள்: எல்பி நகர், காடி அன்னரம், உப்பல் கலான், மல்காஜ்கிரி, செரிலிங்கம்பள்ளி, கப்ரா, அல்வால், குதுபுல்லாபூர், குக்கட்பள்ளி மற்றும் ராஜேந்திரநகர் .  
ரங்கா ரெட்டி மாவட்டத்தில் முந்தைய உள்ள 8 பஞ்சாயத்துகள்: சம்சாபாத், சதாமரை, ஜல்லபள்ளி, மம்டிபள்ளி, மங்கல், அல்மாஸ்குடா, சர்தாநகர் மற்றும் ரவிராலா.  
சங்கரெட்டி மாவட்டத்தில் முந்தைய உள்ள 2 நகராட்சிகள்: ராமச்சந்திரபுரம் மற்றும் படன்செரு  
தற்போது, ஐதராபாத்து மாவட்டம், மெட்சல்-மல்கஜ்கிரி மாவட்டம், ரங்காரெட்டி மாவட்டம் மற்றும் சங்காரெட்டி மாவட்டம் ஆகிய 4 மாவட்டங்களில் பெரிய ஐதராபாத்து மாநகராட்சி பரவியுள்ளது.  
பெரிய ஐதராபாத்து மாநகராட்சியின் அதிகார வரம்பு 900 சதுர கி.மீ.
# பெருநகர ஐதராபாத்து மாநகராட்சி

## நிர்வாகம்

பெரிய ஐதராபாத்து மாநகராட்சி ஒரு மாநகராட்சி ஆணையர், ஒரு இ.ஆ.ப. அதிகாரி தலைமையில் உள்ளது. மாநகராட்சி ஆணையர் அவையின் நிர்வாக அதிகாரத்தை பயன்படுத்துகிறார். கார்ப்பரேட்டர்களை ஆட்சிக்கு தேர்ந்தெடுக்க ஐந்தாண்டுக்கு ஒரு முறை தேர்தல் நடத்தப்படுகிறது. கார்ப்பரேட்டர்கள் தங்கள் தொகுதிகளில் அடிப்படை குடிமை கட்டமைப்பு வசதிகள் உள்ளதா என்பதையும், அதிகாரிகள் தரப்பில் எந்த குறைபாடும் இல்லை என்பதையும் கண்காணிக்கும் பொறுப்பு அவர்களுக்கு உள்ளது.
# பெருநகர ஐதராபாத்து மாநகராட்சி

## நிர்வாகம்

### நிர்வாகி

ஆந்திரப் பிரதேச அரசு 2007 ஆம் ஆண்டு பெ.ஐ.மா. இன் முதல் தலைமை ஆணையராக சி.வி.எஸ்.கே சர்மாவை நியமித்தது. ஐதராபாத்து நகரின் மேயர் நேரடியாக தேர்ந்தெடுக்கப்படுவதற்கான ஏற்பாடும் உள்ளது. இருப்பினும், தலைமை ஆணையர் அதிக நிதியை ஒதுக்க முடியும் மற்றும் பொதுவாக அதிக அதிகாரம் உள்ளது
# பெருநகர ஐதராபாத்து மாநகராட்சி

## நிர்வாகம்

### சட்டமன்றம்

பெ.ஐ.மா. இன் முன்னோடியான ஐதராபாத்து மாநகராட்சியின் சட்டமன்றத்தின் பதவிக்காலம், பின்னர் அதே பெயரில் அழைக்கப்படுகிறது, பெ.ஐ.மா. உருவாவதற்கு முன்பு முடிவடைந்தது. சட்டமன்றத்தின் நிலைக்குழு, சட்டமன்றத்தின் கூட்டத் தொடரில் முடிவெடுக்கும் செயல்பாட்டில் முக்கியப் பங்கு வகிக்கிறது. 5 மக்களவை எம்.பி.க்கள் உட்பட 64 அதிகாரபூர்வ உறுப்பினர்கள் பெ.ஐ.மா. தேர்தலில் வாக்களிக்க பெ.ஐ.மா. அதிகார வரம்பில் உள்ள தொகுதிகள்.  
மேயர் அவையின் தலைவர். அவை கவுன்சில், மேயர், நிலைக்குழுக்கள் மற்றும் மாநகராட்சி ஆணையர் ஆகிய நான்கு உறுப்புகளின் மூலம் செயல்படுகின்றன. மாநகராட்சியின் பதிவு செய்யப்பட்ட வாக்காளர்களைக் கொண்ட கவுன்சில், ஒரு விவாத அமைப்பாகும்.
# பெருநகர ஐதராபாத்து மாநகராட்சி

## பெ.ஐ.மா. இன் நிர்வாகப் பிரிவுகள்

பெரிய ஐதராபாத்து மாநகராட்சி (பெ.ஐ.மா.) என்பது இந்திய மாநிலமான தெலங்காணாவின் தலைநகரம் மற்றும் மிகப்பெரிய நகரமான ஐதராபாத்தை மேற்பார்வையிடும் குடிமை அமைப்பாகும். இது ஐதராபாத்து மற்றும் சிக்கந்தராபாத் நகரங்களுக்கான உள்ளூர் அரசாங்கமாகும். அதன் புவியியல் பகுதி, ஐதராபாத்து பெருநகர மேம்பாட்டு ஆணையத்தின் (HMDA) பெரும்பாலான நகர்ப்புற மேம்பாட்டு நிறுவனத்தை உள்ளடக்கியது. 24 சட்டமன்ற தொகுதிகள் பெ.ஐ.மா. இன் கீழ் வருகின்றன. 5 மக்களவை எம்.பி.க்கள் உட்பட 64 அதிகாரபூர்வ உறுப்பினர்கள் பெ.ஐ.மா. தேர்தலில் வாக்களிக்க பெ.ஐ.மா. அதிகார வரம்பில் உள்ள தொகுதிகள்.
# பெருநகர ஐதராபாத்து மாநகராட்சி

## பொறுப்புகள்

நகரத்திற்கு அடிப்படை கட்டமைப்புகளை நிர்வகிப்பதற்கும் வழங்குவதற்கும் இந்த அமைப்பு பொறுப்பு.  
1. சாலைகள், தெருக்கள் மற்றும் மேம்பாலங்கள் கட்டுதல் மற்றும் பராமரித்தல்.
1. குப்பைகளை அகற்றுதல் மற்றும் தெரு சுத்தம்
1. பொது நகராட்சி பள்ளிகள்
1. தெரு விளக்கு
1. பூங்காக்கள் மற்றும் திறந்தவெளிகளை பராமரித்தல்
1. நகர்ப்புற வளர்ச்சி மற்றும் புதிய பகுதிகளின் நகர திட்டமிடல்.
1. பிறப்பு மற்றும் இறப்பு பதிவு.
1. உடல் நலம் & சுகாதாரம்  
இந்த அடிப்படை நகர்ப்புற சேவைகளை வழங்குவதற்காக ஐதராபாத் பெருநகர மேம்பாட்டு முகமை, ஐதராபாத் மெட்ரோ, ஐதராபாத் பெருநகர குடிநீர் வழங்கல் மற்றும் கழிவுநீர் வாரியம், தெலங்காணா மாநில சாலை போக்குவரத்து கழகம், தெலங்காணா மாநில சாலை போக்குவரத்து கழகம், ஐதராபாத்து போக்குவரத்து காவல், தெலங்காணா மாநில தெற்கு மின் விநியோக நிறுவனம் வரையறுக்கப்பட்ட (குழுமம்), நீர்ப்பாசனம் போன்ற பல்வேறு அரசு நிறுவனங்களுடன் பெ.ஐ.மா. ஒருங்கிணைக்கிறது.
# பெருநகர ஐதராபாத்து மாநகராட்சி

## பெரிய ஐதராபாத்து மாநகராட்சி தேர்தல்கள்

### 2020 பெ.ஐ.மா. தேர்தல்

2016க்குப் பிறகு, மூன்றாவது பெ.ஐ.மா. தேர்தல்கள் டிசம்பர் 2020 இல் நடைபெற்றது.
| 1 | தெலுங்கானா ராஷ்டிர சமிதி | 56 | 43 |
| --- | --- | --- | --- |
| 2 | பாரதிய ஜனதா கட்சி | 48 | 44 |
| 3 | அனைத்திந்திய மஜ்லிசே இத்திகாதுல் முசுலிமீன் | 44 |  |
| 4 | இந்திய தேசிய காங்கிரசு | 2 |  |
| 5 | தெலுங்கு தேசம் கட்சி | 0 | 1 |
# பெருநகர ஐதராபாத்து மாநகராட்சி

## பெரிய ஐதராபாத்து மாநகராட்சி தேர்தல்கள்

### 2016 பெ.ஐ.மா. தேர்தல்

இரண்டாவது பெ.ஐ.மா. தேர்தல் பிப்ரவரி 2016 இல் நடைபெற்றது.
| 1 | தெலுங்கானா இராட்டிர சமிதி | *இல்லை* | 99 | *புதியது* |  |
| --- | --- | --- | --- | --- | --- |
| 2 | அனைத்திந்திய மஜ்லிசே இத்திகாதுல் முசுலிமீன் | *இல்லை* | 44 | 1 |  |
| 3 | பாரதிய ஜனதா கட்சி | தே.ஜ.கூ | 4 | 1 |  |
| 4 | இந்திய தேசிய காங்கிரசு | *இல்லை* | 2 | 50 |  |
| 5 | தெலுங்கு தேசம் கட்சி | தே.ஜ.கூ | 1 | 44 | } |
# பெருநகர ஐதராபாத்து மாநகராட்சி

## பெரிய ஐதராபாத்து மாநகராட்சி தேர்தல்கள்

### 2009 பெ.ஐ.மா. தேர்தல்

| 1 | இந்திய தேசிய காங்கிரசு | 52 |  |
| --- | --- | --- | --- |
| 2 | தெலுங்கு தேசம் கட்சி | 45 |  |
| 3 | அனைத்திந்திய மஜ்லிசே இத்திகாதுல் முசுலிமீன் | 43 |  |
| 4 | பாரதிய ஜனதா கட்சி | 5 |  |
| 5 | சுயேச்சைகள் | 5 | } |
# பெருநகர ஐதராபாத்து மாநகராட்சி

## பெரிய ஐதராபாத்து மாநகராட்சி தேர்தல்கள்

### 2002 எம்சிஎச் தேர்தல்

கடந்த 2002 ஆம் ஆண்டு ஐதராபாத்து மாநகராட்சியின் (எம்.சி.எச்.) தேர்தல் மொத்தம் 99 வார்டுகளுக்கு நடைபெற்றது.
| 1 | அனைத்திந்திய மஜ்லிசே இத்திகாதுல் முசுலிமீன் | 34 |  |
| --- | --- | --- | --- |
| 2 | தெலுங்கு தேசம் கட்சி | 22 |  |
| 3 | இந்திய தேசிய காங்கிரசு | 19 |  |
| 4 | பாரதிய ஜனதா கட்சி | 18 |  |
| 5 | தெலுங்கானா இராட்டிர சமிதி | 2 |  |
| 6 | தெலுங்கானா சாதனா சமிதி | 1 |  |
| 7 | சுயேச்சைகள் | 3 | } |
# வீரப்பன் வீராத்தான்

**வீரப்பன் வீராத்தான்** அல்லது **வீ. வீரப்பன்** (ஆங்கிலம்: *Veerappen Veerathan* <small>அல்லது</small> *V. Veerappen*; மலாய்: *Veerappen Veerathan*) என்பவர் மலேசிய இந்திய வம்சாவளியைச் சேர்ந்த ஓர் அரசியல்வாதி; மற்றும் மலேசிய வழக்கறிஞர் ஆவார்.  
இவர் டாக்டர் லிம் சோங் இயூ (*Dr. Lim Chong Eu*), டான் சீ கூன் (*Dr. Tan Chee Khoon*) மற்றும் டாக்டர். சையத் உசைன் அலாத்தாஸ் (*Dr. Syed Hussein Alatas*) ஆகியோருடன் இணைந்து கெராக்கான் (ஆங்கிலம்: *Malaysian People's Movement Party*; மலாய்: *Parti Gerakan Rakyat Malaysia (Gerakan)*; கட்சியை நிறுவியவர். அதற்காக மலேசிய அரசியலில் நன்கு அறியப் பட்டவரும் ஆவார்.
# வீரப்பன் வீராத்தான்

## பொது

1972-ஆம் ஆண்டு, அவர் கெராக்கான் கட்சியில் இருந்து வெளியேறி, மலேசிய சமூக நீதிக் கட்சி (ஆங்கிலம்: *Malaysian Social Justice Party* (*PEKEMAS*); மலாய்: *Parti Keadilan Masyarakat Malaysia*); என்ற ஒரு புதிய கட்சியை நிறுவினார்.  
1959-ஆம் ஆண்டு, மலேசியப் பொதுத் தேர்தலில் வெற்றி பெற்ற பிறகு, பினாங்கின் செபராங் செலாத்தான் நாடாளுமன்ற உறுப்பினராக பதவி வகித்தார். அந்தத் தேர்தலில், மலாயா தொழிலாளர் கட்சியின் (*Labour Party of Malaya*) சார்பில் போட்டியிட்டார்.
# வீரப்பன் வீராத்தான்

## பொது

### மலேசிய மக்கள் இயக்கக் கட்சி

1969 பொதுத் தேர்தலில், மீண்டும் அதே பினாங்கு செபராங் செலாத்தான் தொகுதியில் கெராக்கான் கட்சியின் சார்பில் போட்டியிட்டு வெற்றி பெற்றார்.  
மலேசிய அரசியலில் எதிர்க்கட்சி நாடாளுமன்ற உறுப்பினர்களில் மாண்புமிகு வீரப்பன் மிகவும் பிரபலமானவர். அதே வேளையில் மலேசிய இந்தியர்களின் செல்வாக்கப் பெற்றவர். இவருடைய பெயரில் வீரப்பன் சாலை (*Jalan Veerappan, Bukit Panchor*) என்று பினாங்கில் ஒரு சாலைக்குப் பெயர் வைக்கப்பட்டு உள்ளது.
# விக்கிப்பீடியா:தொடர்-தொகுப்பு

Edit-a-thon என ஆங்கிலத்தில் குறிப்பிடப்படும் **தொடர்-தொகுப்பு** நிகழ்வினை தமிழ் விக்கிப்பீடியாவில் நடத்துவதற்கான திட்டப் பக்கம்
# விக்கிப்பீடியா:தொடர்-தொகுப்பு

## தொடர்-தொகுப்பு என்பதற்கான வரையறை

1. ஒரு குறிப்பிட்ட கால அளவில் விக்கிப்பீடியர்கள் ஒன்றிணைந்து தொகுத்தல். ஒன்றிணைதல் என்பது நேரில் சந்தித்தல் அல்லது இணையவழி என்பதாக இருக்கலாம். இரண்டும் கலந்ததாகவும் இருக்கலாம்.
1. ஒரு குறிப்பிட்ட தலைப்பினைத் தேர்ந்தெடுத்து கவனக்குவியம் கொள்ளவேண்டும். எடுத்துக்காட்டாக, அறிவியல் அல்லது பெண்களின் வரலாறு
1. விக்கிப்பீடியா எவ்விதம் இயங்குகிறது என்பது குறித்தான அறிதலை புதிய பயனர்கள் பெறும் வகையில் இருக்க வேண்டும்.
# விக்கிப்பீடியா:தொடர்-தொகுப்பு

## முன்னெடுப்புகள்

1. விக்கிப்பீடியா:தொடர்-தொகுப்பு 2023
1. விக்கிப்பீடியா:தொடர்-தொகுப்பு 2024
1. விக்கிப்பீடியா:தொடர்-தொகுப்பு 2025
# விக்கிப்பீடியா:தொடர்-தொகுப்பு

## பயிற்சிக்கு

- பயிற்சி
# வடக்கு கர்நாடகம்

**வடக்கு கர்நாடகா** (**North Karnataka**), இந்தியாவின் தக்காண பீடபூமியில் கடல்மட்டத்திலிருந்து உயரத்தில் கர்நாடகா மாநிலத்தின் வடக்கில் உள்ளது. இப்பிரதேசத்தில் கிருஷ்ணா ஆறு, பீமா ஆறு, துங்கபத்திரை ஆறு, மலப்பிரபா ஆறு, காட்டபிரபா நதிகள் பாய்கிற்து. வடக்கு கர்நாடகா பகுதியில் பெல்காம் கோட்டம் மற்றும் குல்பர்கா கோட்டம் என இரண்டு கோட்டங்களும், 14 மாவட்டங்களும் உள்ளது. வட கன்னட மாவட்டப் பகுதியில் மேற்குத் தொடர்ச்சி மலை வடக்கு-தெற்காக அமைந்துள்ளது. இதன் மேற்கிலும், வடக்கிலும் மகாராட்டிரம், வடகிழக்கில் தெலங்காணா, தென்கிழக்கில் ஆந்திரா மாநிலங்கள் எல்லைகளாக உள்ளது.  
பிரித்தானிய இந்தியாவின் ஆட்சியில் வடக்கு கர்நாடகத்தின் தற்கால குல்பர்கா கோட்டத்தின் பகுதிகள் ஐதராபாத் நிஜாம் இராச்சியத்திலும் மற்றும் பெல்காம் கோட்டத்தின் பகுதிகள்பம்பாய் மாகாணம் மற்றும் சென்னை மாகாணத்திலும் இருந்தது. 1956 மொழிவாரி மாநில சீரமைப்புச் சட்டத்தின் கீழ் மைசூர் இராச்சியத்துடன், பம்பாய் மற்றும் சென்னை மாகாணத்தின் கீழிருந்த பெல்காம் கோட்டப் பகுதிகள் மற்றும் ஐதராபாத் நிஜாம் இராச்சியத்தில் இருந்த குல்பர்கா கோட்டப் பகுதிகள் இணைக்கப்பட்டு, புதிய கர்நாடகா மாநிலம் 1 நவம்பர் 1956 அன்று நிறுவப்பட்டது.
# வடக்கு கர்நாடகம்

## வடக்கு கர்நாடகாவின் கோட்டங்களும், மாவட்டங்களும்

### பெல்காம் கோட்டம்

1. பெல்காம் மாவட்டம்
1. வட கன்னட மாவட்டம்
1. பிஜப்பூர் மாவட்டம்
1. பாகல்கோட் மாவட்டம்
1. கதக் மாவட்டம்
1. தார்வாட் மாவட்டம்
1. ஆவேரி மாவட்டம்
# வடக்கு கர்நாடகம்

## வடக்கு கர்நாடகாவின் கோட்டங்களும், மாவட்டங்களும்

### குல்பர்கா கோட்டம்

1. பெல்லாரி மாவட்டம்
1. விஜயநகர மாவட்டம்
1. பீதர் மாவட்டம்
1. குல்பர்கா மாவட்டம்
1. கொப்பள் மாவட்டம்
1. ராய்ச்சூர் மாவட்டம்
1. யாத்கிர் மாவட்டம்
# வடக்கு கர்நாடகம்

## நகரங்கள்

- ஹூப்ளி-தார்வாட்
- பெல்காம்
- குல்பர்கா
- பீதர்
# வடக்கு கர்நாடகம்

## நகரங்கள்

### வானூர்தி நிலையங்கள்

- பெல்காம் வானூர்தி நிலையம்
- ஹூப்ளி வானூர்தி நிலையம்
- ஜின்டால் விஜயநகரம் வானூர்தி நிலையம்
- பீதர் வானூர்தி நிலையம்
- குல்பர்கா வானூர்தி நிலையம்
# வடக்கு கர்நாடகம்

## சுற்றுலா

1. ஹம்பி
1. விருபாட்சர் கோயில்
1. விட்டலர் கோயில்
# வடக்கு கர்நாடகம்

## வரலாறு

### இந்திய விடுதலைக்கு முன்னர்

பிரித்தானிய இந்தியாவின் ஆட்சியில் தற்கால வடக்கு கர்நாடகவின் பெல்காம் கோட்டத்தின் 7 மாவட்டங்கள் பிரித்தானிய இந்தியாவின் பம்பாய் மாகாணத்திலும், தற்கால தெற்கு கன்னட மாவட்டம், உடுப்பி மாவட்டம் பகுதிகள் பழைய தென் கன்னட மாவட்டத்தின் கீழ் சென்னை மாகாணத்திலும்; குல்பர்கா கோட்டத்தின் 7 மாவட்டங்கள் ஐதராபாத் நிஜாம் இராச்சியத்திலும் இருந்தது. மைசூர் சமஸ்தானம் தனியாக கீழ் பிரித்தானிய இந்தியாவின் கட்டுப்பட்டில் இருந்தது.
# வடக்கு கர்நாடகம்

## வரலாறு

### இந்திய விடுதலைக்குப் பின்னர்

1947 இந்திய விடுதலைக்குப் பின்னர் 1956 மொழிவாரி மாநில சீரமைப்புச் சட்டத்தின்படி ஐதராபாத் நிஜாம் இராச்சியத்தின் கீழ் இருந்த தற்போதைய குல்பர்கா கோட்டத்தின் 7 மாவட்டங்கள் மற்றும் பம்பாய் மாகாணம் மற்றும் சென்னை மாகாணத்திலிருந்த தற்போதைய பெல்காம் கோட்டத்தில் உள்ள 7 மாவட்டங்கள் மைசூர் இராச்சியத்துடன் இணைக்கப்பட்டு புதிய கர்நாடகா மாநிலம் 1 நவம்பர் 1956 அன்று நிறுவப்பட்டது.
# வடக்கு கர்நாடகம்

## இதனையும் காண்க

- பெல்காம் எல்லைப் பிணக்கு
# விக்கிப்பீடியா:தொடர்-தொகுப்பு 2023

**தொடர்-தொகுப்பு** 2023 நிகழ்விற்கான திட்டப் பக்கம்.
# விக்கிப்பீடியா:தொடர்-தொகுப்பு 2023

## நோக்கம்

1. புதிய பயனர்களுக்கு தமிழ் விக்கிப்பீடியாவை அறிமுகப்படுத்தி, பங்களிப்பதற்கான பயிற்சியளித்தல்.
1. ஏற்கனவே அறிமுகமாகி, குறைவாக பங்களித்து வருபவர்களுக்கு கூடுதல் பயிற்சியளித்தல்.
1. உரிய பயிற்சிகளுக்குப் பிறகு, கட்டுரைகளில் முன்னேற்றப் பணிகளைச் செய்தல்.
# விக்கிப்பீடியா:தொடர்-தொகுப்பு 2023

## நாட்கள்

முடிவு செய்யப்பட வேண்டும்.
# விக்கிப்பீடியா:தொடர்-தொகுப்பு 2023

## ஒருங்கிணைப்பாளர்கள்

1. --மா. செல்வசிவகுருநாதன் (பேச்சு) 03:54, 21 திசம்பர் 2022 (UTC)
1. <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 17:10, 28 திசம்பர் 2022 (UTC)
# கமர்கான் விண்கல்

**கமர்கான் விண்கல்** (*Kamargaon meteorite*) இந்தியாவின் அசாம் மாநிலத்திலுள்ள கோலாகாட்டு மாவட்டத்தில் உள்ள கமர்கான் நகரில் ஏழு ஆண்டுகளுக்கு முன்பு விழுந்தது. அசாம் கிராமத்தில் விழுந்த இந்த விண்கல் செவ்வாய் மற்றும் வியாழன் கோள்களுக்கு இடையே அமைந்துள்ள சிறுகோள் பட்டையில் இருந்து வந்திருக்கலாம் என்று கூறப்படுகிறது. இப்பட்டையில் பெரும்பாலான சிறுகோள்கள் உள்ளன. கமர்கான் விண்கல் 6.4 கிலோமீட்டர் அளவுள்ள ஒரு பெரிய சிறுகோளில் இருந்து வந்ததாக ஆய்வில் தெரியவந்துள்ளது. விண்வெளியில் உள்ள சிறுகோள்களும் பூமியில் விழுந்த விண்கற்களும் பூமியில் உயிர் எவ்வாறு உருவானது என்பதைப் புரிந்துகொள்வதற்கான ஒரு பெரிய ஆதாரமாகும் என்று விஞ்ஞானிகள் தெரிவிக்கிறார்கள்.  
காரக்பூர் இந்திய தொழில்நுட்பக் கழகம் நடத்திய ஆய்வில், சூரியக் குடும்பத்திலிருந்து கிடைத்த ஒரு விண்கல்லில் முதல் முறையாக சில அரிய வகை கனிமங்கள் இருப்பதை ஆராய்ச்சியாளர்கள் கண்டறிந்துள்ளனர். இந்த ஆய்வில் சப்பானின் இரோசிமா பல்கலைக்கழகம் மற்றும் அகமதாபாத்தில் உள்ள இயற்பியல் ஆராய்ச்சி ஆய்வகம் ஆகியவற்றின் ஆராய்ச்சியாளர்கள் இணைந்துள்ளனர். மேலும் இந்நிகழ்வு புவி இயற்பியல் ஆராய்ச்சி-கிரகங்கள் இதழிலும் வெளியிடப்பட்டுள்ளது.
# வி. டேவிட்

**வி. டேவிட்** என அழைக்கப்படும் **டேவிட் எஸ். வேதமுத்து** (ஆங்கிலம்: *David S. Vethamuthu*; மலாய்: *V. David*) என்பவர் மலேசிய இந்திய வம்சாவளியைச் சேர்ந்த ஒரு மூத்த அரசியல்வாதி; மலேசியத் தொழிலாளர்கள் நலன்களுக்காகவும்; மலேசியத் தமிழர் உரிமைகளுக்காகவும் போராட்டங்கள் நடத்திய மூத்த தொழிற்சங்கவாதி ஆவார்.  
மலேசிய இந்தியர் சமுதாயத்திற்காக; குறிப்பாக மலேசியத் தமிழர்களின் உரிமைகளுகாகப் போராட்டம் நடத்தியவர் என்று மலேசிய வரலாற்றில் அறியப்படுகிறார். **மக்கள் தொண்டன்** என்று மலேசிய இந்தியர்களால் புகழப் படுகிறார்; மலேசிய இந்தியர்களின் மனங்களில் நீங்கா இடம் பெற்ற தலைவர்களில் ஒருவராக இன்றும் அறியப்படுகிறார்.  
1958-ஆம் ஆண்டில் மலேசிய அவசர காலச் சட்டத்தின் கீழ் (*Emergency Ordinance in 1958*) முதன்முறையாகக் கைது செய்யப்பட்டார். பின்னர் 1964-ஆம் ஆண்டில் உள்நாட்டு பாதுகாப்புச் சட்டத்தின் (*Internal Security Act in 1964*) கீழ், இரண்டாவது முறையாக மீண்டும் கைது செய்யப்பட்டார்.
# வி. டேவிட்

## பொது

பங்சார், டத்தோ கெராமாட், டாமன்சாரா மற்றும் பூச்சோங் ஆகிய நான்கு நாடாளுமன்றத் தொகுதிகளை மலேசிய நாடாளுமன்றத்தில் பிரதிநிதித்துப் பணியாற்றி உள்ளார். நாடாளுமன்றத்தில் இருந்தபோது, மலேசிய இந்தியர்ச் சமூகம் தொடர்பான பிரச்சனைகள் குறித்து அச்சமின்றி குரல் கொடுப்பவராக அறியப் பட்டார்.  
வி. டேவிட் அவர்கள், தொழிலாளர் தினத்தை மலேசியாவில் ஒரு பொது விடுமுறை நாளாக மாற்றியதன் மூலமாகப் பிரபலம் அடைந்தவர். 1984-இல் உலகத் தமிழ்ச் சங்கத்தின் தலைவராகவும் செயல்பட்டார்.
# வி. டேவிட்

## தொழிற்சங்கங்கள்

1953-ஆம் ஆண்டில் சிலாங்கூர் தொழிற்சாலைகள் சங்கத்தை (*Selangor Factories Association*) நிறுவிய வி. டேவிட், அதன் செயலாளராகவும் சேவை செய்தார். தவிர 1976-ஆம் ஆண்டு தொடங்கி 1992-ஆம் ஆண்டு வரை 16 ஆண்டுகள் வரை மலேசிய தொழிற்சங்க காங்கிரஸ் (*Malaysian Trades Union Congress*) பொதுச் செயலாளராகப் பணியாற்றினார்.  
1958 முதல் 1995 வரை போக்குவரத்து தொழிலாளர் சங்கத்தின் (*Transport Workers Union*) பொதுச் செயலாளராகவும் இருந்தார். உள்ளூர் மற்றும் பன்னாட்டுத் தொழிற்சங்க வட்டாரங்களில் இவர் 'கிங் டேவிட்' (*King David*) என்று அழைக்கப்பட்டார்.
# வி. டேவிட்

## தொழிற்சங்கங்கள்

### பணியாளர் தொழில்நுட்பப் பயிற்சி நிலையம்

1970-களின் முற்பகுதியில் கிள்ளான் துறைமுகத்தில் பணியாளர் தொழில்நுட்பப் பயிற்சி நிலையத்தை (*Workers Institute of Technology*) அமைத்துக் கொடுத்தார். இந்த கல்வி நிலையம், பல்லாயிரக் கணக்கான தொழிலாளர்களின் குழந்தைகளுக்கு, பல ஆண்டுகளாகக் கல்வி வாய்ப்புகளை வழங்கியது.  
அனைத்துலக அளவிலும் நன்கு அறியப் பட்டவராகத் திகழ்ந்தார். அனைத்துலப் போக்குவரத்து கூட்டமைப்பு (*International Transport Federation*); மற்றும் கட்டற்ற தொழிற் சங்கங்களின் அனைத்துலக் கூட்டமைப்பு (*International Confederation of Free Trade Union*); ஆகியவற்றின் நிர்வாகக் குழு உறுப்பினராகவும் பணியாற்றினார்.  
சுவிட்சர்லாந்தின் ஜெனீவாவில் நடந்த பல அனைத்துலகத் தொழிலாளர் அமைப்பு (*International Labour Organization*) மாநாடுகளில் மலேசியத் தொழிலாளர்களைப் பிரதிநிதித்து உள்ளார்.
# வி. டேவிட்

## அரசியல்

### மலேசியப் பொதுத் தேர்தல், 1959

1958-இல், கோலாலம்பூர் நகராட்சி மன்ற உறுப்பினராகத் (*Kuala Lumpur Town Councillor*) தேர்ந்து எடுக்கப்பட்ட வி. டேவிட், போக்குவரத்து தொழிலாளர் சங்கத்தின் (*Transport Workers Union*) செயலாளராக ஆனார். 1959-இல், மலாயா மக்கள் சோசலிச முன்னணி (*Malayan Peoples' Socialist Front*) எனும் அப்போதைய அரசியல் முன்னணியில் தன்னை இணைத்துக் கொண்டார்.  
அதன் பின்னர் சிலாங்கூர் மாநில சட்டமன்றத்தின் பந்தாய் (*Pantai*) தொகுதியிலும்; மலேசிய நாடாளுமன்றத்தின் பங்சார் தொகுதியிலும் போட்டியிட்டு வெற்றி பெற்றார்.
# வி. டேவிட்

## அரசியல்

### மலேசியப் பொதுத் தேர்தல், 1964

1964 மலேசியப் பொதுத் தேர்தலில், அவர் தன் சிலாங்கூர் மாநில சட்டமன்றத்தின் பந்தாய் தொகுதியைத் தக்க வைத்துக் கொண்டாலும், மலேசிய நாடாளுமன்ற பங்சார் தொகுதியை மக்கள் செயல் கட்சியின் தேவன் நாயரிடம் (*Devan Nair*) இழந்தார்.
# வி. டேவிட்

## அரசியல்

### மலேசியப் பொதுத் தேர்தல், 1969

1969 மலேசியப் பொதுத் தேர்தலில், அவர் பினாங்கு, டத்தோ கெராமாட் தொகுதியில் வெற்றி பெற்று நாடாளுமன்றத்திற்குத் திரும்பினார். மேலும் புதிதாக உருவாக்கப்பட்ட கெராக்கான் கட்சியின் கீழ் இணைந்து, மூன்றாவது முறையாகத் தன் சிலாங்கூர் மாநில சட்டமன்றத்தின் பந்தாய் தொகுதிக்கு மீண்டும் தேர்ந்தெடுக்கப்பட்டார்.  
1973-ஆம் ஆண்டில் கெராக்கான் கட்சி; ஆளும் பாரிசான் நேசனல் கூட்டணியில் சேர்ந்தது. டேவிட் அவர்களுக்கு அதில் உடன்பாடு இல்லை. அதனால் கெராக்கான் கட்சியில் இருந்து ராஜினாமா செய்தார். அத்துடன் பெகெமாஸ் (*Malaysian Social Justice Party*) கட்சியில் இணைந்தார்.
# வி. டேவிட்

## அரசியல்

### மலேசியப் பொதுத் தேர்தல், 1974

1974 மலேசியப் பொதுத் தேர்தலில், அவரின் டத்தோ கெராமாட் நாடாளுமன்றத் தொகுதியும்; மற்றும் பந்தாய் சட்டமன்றத் தொகுதியும்; எல்லை மறுவரையறை (*Re-delineation*) செய்யப்பட்டன.  
அதன் பின்னர் பினாங்கு ஜெலுத்தோங் (*Jelutong*) நாடாளுமன்றத் தொகுதியில்; கெராக்கான் கட்சியின் இராசையா ராஜசிங்கத்திற்கு (*Rasiah Rajasingam*) எதிராகப் போட்டியிட்டார். ஆனாலும் தோல்வி அடைந்தார்.
# வி. டேவிட்

## அரசியல்

### மலேசியப் பொதுத் தேர்தல், 1978

1978 மலேசியப் பொதுத் தேர்தலில், இந்த முறை ஜனநாயக செயல் கட்சியின் வேட்பாளராக, டாமன்சாரா நாடாளுமன்றத் தொகுதியில் டேவிட் போட்டியிட்டார். அந்தத் தொகுதியில் மலேசிய இந்திய காங்கிரசு கட்சியின் சார்பில் போட்டியிட்ட துணை அமைச்சர் சுப்பிரமணியம் சின்னையா (*S. Subramaniam*) என்பவரைத் தோற்கடித்தார்.
# வி. டேவிட்

## அரசியல்

### மலேசியப் பொதுத் தேர்தல், 1982

1982 மலேசியப் பொதுத் தேர்தலில், அதே டாமன்சாரா நாடாளுமன்றத் தொகுதியில் மலேசிய சீனர் சங்கத்தின் தலைவர் டான் கூன் சுவான் (*Tan Koon Swan*) என்பவரை எதிர்த்துப் போட்டியிட்டார். எனினும் தோல்வி கண்டார்.
# வி. டேவிட்

## அரசியல்

### மலேசியப் பொதுத் தேர்தல், 1986

1986 மலேசியப் பொதுத் தேர்தலில்; சிலாங்கூர், பூச்சோங் நாடாளுமன்றத் தொகுதியில் இவரை எதிர்த்து மூன்று வேட்பாளர்கள் போட்டியிட்டனர். டேவிட்டை எதிர்த்துப் போட்டியிட்ட மலேசிய சீனர் சங்கத்தின் லூய் தாய் ஹெங் (*Lui Thai Heng*); மலேசிய இஸ்லாமிய கட்சியின் அஸ்ரி ஜனாங்; மலேசிய சோசலிச ஜனநாயகக் கட்சியின் (*Social Democratic Party* (*Malaysia*) இயோ போ சான் (*Yeoh Poh San*) ஆகிய மூவரும் தோல்வி கண்டனர்.
# வி. டேவிட்

## அரசியல்

### மலேசியப் பொதுத் தேர்தல், 1990

1990 மலேசியப் பொதுத் தேர்தலில்; மீண்டும் அதே சிலாங்கூர், பூச்சோங் நாடாளுமன்றத் தொகுதியில் போட்டியிட்டு வெற்றி பெற்றார். இந்த முறை மலேசிய சீனர் சங்கத்தின் தான் இயீ கிவ் (Tan Yee Kew) என்பவர் மட்டுமே போட்டியிட்டார்.  
அதன் பின்னர் டேவிட்டின் உடல்நலம் பாதிக்கப் பட்டது. அதனால் 1995-ஆம் ஆண்டில் அரசியல் வாழ்க்கையில் இருந்து முழுமையாக ஓய்வு பெற்றார். மக்கள் தொண்டன் டேவிட் அவர்கள் மலேசியப் பொதுத் தேர்தல்களில் எட்டு முறை போட்டியிட்டவர்.
# வி. டேவிட்

## மறைவு

2005 ஜூலை 19-ஆம் தேதி கோலாலம்பூரில் டேவிட் காலமானார். 1958-ஆம் ஆண்டு தொடங்கி 1995-ஆம் ஆண்டு அவர் நோய்வாய்ப்படும் வரையில் ஏறக்குறைய 40 ஆண்டுகள் மலேசியத் தொழிலாளர்களுக்காகச் சேவை செய்துள்ளார்.  
மலேசியத் தமிழர்களின் உரிமைகளுக்காகவும்; கல்வி வாய்ப்புகளுக்காகவும்; தமிழர்களின் வேலை வாய்ப்புகளுக்காகவும்; போராடி இருக்கிறார். மலேசியத் தமிழர்களின் உரிமைகளைத் தக்க வைக்கும் பொருட்டு மலேசிய நாடாளுமன்றத்தில் அனல் தெறிக்கும் குரல் எழுப்பி உள்ளார். மலேசியத் தமிழர்கள் என்றும் அவரை மறக்க மாட்டார்கள்.
# வி. டேவிட்

## அங்கீகாரம்

மலேசியாவின் மூத்த தொழிற்சங்கவாதியான மறைந்த வி. டேவிட், அவரின் வாழ்நாளில் பெரும்பகுதியை மலேசியத் தொழிலாளர்களின் உரிமைகளுக்காகப் போராடி இருக்கிறார்.  
வி. டேவிட்டின் போராட்டத்தைப் பாராட்டி அவரின் பெயரில் ஒரு சாலைக்குப் பெயர்ச் சூட்டுமாறு சிலாங்கூர் மாநில அரசாங்கத்திற்கு மலேசிய தொழிற்சங்க காங்கிரஸ் (MTUC) அழைப்பு விடுத்துள்ளது. இந்த அழைப்பு இன்னும் நிலுவையில் உள்ளது.
# அதர்வசிகா உபநிடதம்

**அதர்வசிகா உபநிடதம்** (*Atharvashikha Upanishad*) என்பது சமசுகிருதத்தில் எழுதப்பட்ட இந்து சமயத்தின் சிறிய உபநிடதங்களில் ஒன்றாகும். அதர்வண வேதத்துடன் தொடர்புடைய 31 உபநிடதங்களில் ஒன்றான இது, சைவ உபநிடதமாக வகைப்படுத்தப்பட்டுள்ளது. மேலும் அழிக்கும் கடவுளான சிவனை மையமாகக் கொண்டது.  
அதர்வண முனிவர் கூற இந்த உரை இயற்றப்பட்டது, எனவே அவருடைய பெயராலேயெ அவ்வேதம் பெயரிடப்பட்டுள்ளது. இந்த உரை ஓம் என்ற மந்திரத்தை சிவனாகவும் பிரம்மமாகவும் விவாதித்து சமன் செய்கிறது. அதன் மந்திரம் மற்றும் தியானத்தின் பின்னணியில் உள்ள ஆன்மீகத்தை விளக்குகிறது. பிரம்மா, விஷ்ணு, உருத்திரன் மற்றும் ஈசுவரனை விட சிவனே உயர்ந்தவர் என்றும் கூறுகிறது.  
இந்த உரை *அதர்வசிகோபனிஷத்* என்றும் அழைக்கப்படுகிறது. மேலும் இது 108 முக்திகா நியதியில் தெலுங்கு மொழித் தொகுப்பில் வரிசை 23-இல் பட்டியலிடப்பட்டுள்ளது.
# அதர்வசிகா உபநிடதம்

## பெயரிடல்

"அதர்வசிகா" என்ற வார்த்தையின் அர்த்தம் "அதர்வணின் முனை" என்று இந்தியவியலாளர் பால் டியூசன் கூறுகிறார். 'சிகா' என்பது "குறிப்பிட்ட வசனம் அல்லது சூத்திரம்" மற்றும் "தலையில் முடிசூடுதல் அல்லது ஒரு கட்டு" என்றும் பொருள்படும்.
# அதர்வசிகா உபநிடதம்

## காலவரிசை

இந்து சமயத்தில் ஆன்மாவின் அடையாளமாக சிவபெருமானை வலியுறுத்தும் ஐந்து உபநிடதங்களின் குழுவிலிருந்து இந்த உரை உள்ளது என்று டியூசன் கூறுகிறார். அதர்வசிகா மற்றும் மற்ற நான்கு உபநிடதங்கள் - அதர்வசிரசு உபநிடதம், நீலருத்ரம், காலாக்னிருத்ரம் மற்றும் [[கைவல்ய உபநிடதம்] - பழமையானது. நீலருத்திரம் மிகவும் பழமையானது மற்றும் ஒப்பீட்டளவில் பிற்கால உபநிடதங்களான (இன்னும் கி.மு.) சுவேதாசுவதர உபநிடதம் , முண்டக உபநிடதம், மகாநாராயண உபநிடதம் போன்றவற்றிக்கும் முன்னது. அதர்வசிகா இந்த குழுவில் உள்ள பிற்கால உபநிடதங்களில் ஒன்றாக இருக்கலாம். மேலும் உருத்ரன், ஈசானன் மற்றும் தொடர்புடைய வேத தெய்வங்களிலிருந்து ஒரு சிவனாக மாறிய இந்து மதத்தின் கட்டமாக இருக்கலாம்.
# அதர்வசிகா உபநிடதம்

## கட்டமைப்பு

அதர்வசிகா உபநிடதம் இரண்டு பிரிவுகளாக வழங்கப்பட்டுள்ளது. பிரிவு 1 ஓம் என்பதன் பொருள் மற்றும் அதன் எழுத்துக்களின் முக்கியத்துவத்தைக் கையாளுகிறது. பிரிவு 2 நான்கு வேதங்களைக் குறிக்கும் ஓம் என்ற வார்த்தையை ஓதுவதன் மூலம் தியானம் செய்வதன் மூலம் பெறப்படும் பலன்களைக் கையாளுகிறது. உரை ஓம் மந்திரம் மற்றும் அதன் பலன்களில் கவனம் செலுத்துகிறது.  
இந்த உபநிடதம், அதர்வசிரசு உபநிடதம் போன்ற பிற சைவ உபநிடதங்களிலிருந்து சில உரைகளைப் பின்பற்றி மீண்டும் மீண்டும் சொல்கிறது, அதே நேரத்தில் அது உள்ளடக்கிய சில அம்சங்களை விரிவுபடுத்துகிறது. இருப்பினும், இரண்டு நூல்களுக்கும் இடையே உள்ள வித்தியாசம் என்னவென்றால், அதர்வசிரசு ஒருபோதும் "சிவன்" என்ற வார்த்தையைப் பயன்படுத்துவதில்லை (மாறாக மகேசுவரனைப் பயன்படுத்துகிறது). அதே சமயம் அதர்வசிகா சிவன் என்ற வார்த்தையை மீண்டும் மீண்டும் பயன்படுத்துகிறது.
# அதர்வசிகா உபநிடதம்

## உள்ளடக்கம்

### தியானத்தின் பொருள்

முனிவர்களான பிப்பலாத மகரிசி, அங்கரிசர் மற்றும் சனகாதி முனிவர்கள் போன்றவர்கள் அதர்வண மகரிஷியைச் சந்தித்து, "எந்த தியானம் உயர்ந்தது?", "தியானம் எதைக் கொண்டுள்ளது?, யார் தியானம் செய்ய வேண்டும்", "தியானத்தின் பொருள் என்ன? " <என்றெல்லாம் வினவுவதிலிருந்து தொடங்குகிறது.  
ஓம் தான் உயர்ந்தது என்று அதர்வணன் பதிலளிக்கிறார். இந்த உரையானது ஓம் என்ற மந்திரத்தின் அடிப்படை அர்த்தத்தை விளக்குகிறது. மேலும், பர பிரம்மம், உயர்ந்த பிரம்மம், "இறுதி உண்மை" ஆகியவற்றைக் குறிக்கிறது. ஓம் என்ற எழுத்தில் நான்கு எழுத்துக்கள் உள்ளன அவை நான்கு கடவுள்களையும் நான்கு வேத வேதங்களையும் குறிக்கிறது. இது நான்கு தலைகளைக் கொண்டுள்ளது. அவை புனிதமான நெருப்பைக் குறிக்கின்றன.
# சளி சுரப்பி

**சளி சுரப்பி** (*Mucous gland*) என்பது **மியூசிபரசு சுரப்பிகள்** என்றும் அழைக்கப்படுகிறது. இது உடலின் பல்வேறு பகுதிகளில் காணப்படுகின்றன. மேலும் பொதுவாக உடற்கூராய்வின் போது சாயமேற்றல் தயாரிப்பில் பிற சுரப்பிகளை விடக் குறைவான அளவிலே சாயங்களை எடுக்கும் திறனுடையவை. பெரும்பாலானவை பல உயிரணுக்களைக் கொண்டவை; ஆனால் குடுவை வடிவ உயிரணுக்கள் ஒற்றை செல் சுரப்பிகள்.
# சளி சுரப்பி

## சளி உமிழ்நீர் சுரப்பிகள்

வாய் குழி மற்றும் உதட்டுப் பகுதிகளில் காணப்படும் சளி உமிழ்நீர் சுரப்பிகள் கட்டமைப்பில் ஒத்தவையாக உள்ளன.  
இவை குறிப்பாக கிண்ண உரு நுண் காம்பின் பின்பகுதியில் காணப்படுகின்றன. ஆனால் உச்சம் மற்றும் விளிம்பு பகுதிகளிலும் உள்ளன.  
இந்த தொடர்பில் முன்புற நாக்குச் சுரப்பிகள் சிறப்பு வாய்ந்ததாகக் கருதப்படுகிறது.  
இவை நாக்கின் உச்சியின் கீழ் மேற்பரப்பில், நுண்ணிழுமடியின் இருபுறமும் அமைந்துள்ளன. இங்கு இவை கூர்நாத்தசை மற்றும் தாழ்நிலை நீளமான தசைகளிலிருந்து பெறப்பட்ட தசை நார்களால் மூடப்பட்டிருக்கும். இவை கிளைக்கோபுரதங்கள், மியூசின் ஆகியவற்றை உற்பத்தி செய்கின்றன. இது தண்ணீரை உறிஞ்சி சளி எனப்படும் ஒட்டும் சுரப்பை உருவாக்குகிறது.  
இவை 12 முதல் 25 வரை மி.மீ. நீளமானது மற்றும் சுமார் 8 மி.மீ. அகலமானது. இதன் உச்சியின் கீழ் மேற்பரப்பில் மூன்று அல்லது நான்கு குழாய்களால் திறக்கும்.  
வெபரின் சுரப்பிகள் நாக்குடன் அமைந்துள்ள மியூசிபரஸ் சுரப்பிகளுக்கு ஒரு எடுத்துக்காட்டு.
# சளி சுரப்பி

## மேலும் பார்க்கவும்

- சளி
- சுரப்பி
- நாளமுள்ள சுரப்பி
- வெபரின் சுரப்பிகள்
# வெபரின் சுரப்பிகள்

**வெபரின் சுரப்பிகள்** (*Weber's glands*) நாக்கின் பக்கத்திலுள்ள சளி சுரப்பிகள் ஆகும். இவை உண்ணாக்கைச் சுற்றியுள்ள இடத்தில் காணப்படும் சிறிய உமிழ்நீர் சுரப்பிகளாகும். இந்த சுரப்பிகளுக்கு ஜெர்மன் உடற்கூறியல் நிபுணர் மோரிட்சு இக்னாசு வெபர் பெயரிடப்பட்டது. இவை உண்ணாக்கைச் சுற்றியுள்ள இடத்தில் உள்ள சிதைபொருள் அழிக்கின்றன.
# பி. என். வினயச்சந்திரன்

**பி. என். வினயச்சந்திரன்** (*P. N. Vinayachandran*) இந்தியாவின் கர்நாடக மாநிலம் பெங்களூருவிலுள்ள இந்திய அறிவியல் நிறுவனத்தின் வளிமண்டல மற்றும் கடல்சார் அறிவியல் மையத்தில் கடலியல் துறை பேராசிரியராகப் பணிபுரிகிறார். 2008 ஆம் ஆண்டு இவருக்கு சாந்தி சுவரூப் பட்நாகர் விருது வழங்கப்பட்டது.
# பி. என். வினயச்சந்திரன்

## வாழ்க்கைக் குறிப்பு

பி.என்.வினயச்சந்திரன் கேரள மாநிலத்தைச் சேர்ந்தவர் ஆவார். இந்திய அறிவியல் நிறுவனத்தில் கடலியல் பாடத்தில் முதுநிலை அறிவியல் பட்டமும் பின்னர் 1996 ஆம் ஆண்டில் கடலியல் துறையில் முனைவர் பட்டமும் பெற்றார். டோக்கியோ பல்கலைக்கழகத்தில் முதுகலை ஆராய்ச்சியை மேற்கொண்ட இவர் சப்பானில் தொடர்ந்து உலக மாற்றத்திற்கான எல்லை அமைப்பில் மூத்த ஆராய்ச்சியாளராக பணியாற்றினார். 1999 ஆம் ஆண்டு இந்தியாவுக்குத் திரும்பினார். பெங்களூரிலுள்ள இந்திய அறிவியல் நிறுவனத்தின் வளிமண்டல மற்றும் கடல்சார் அறிவியல் மையத்தில், தற்போது கடலியல் பேராசிரியராக பணியாற்றி வருகிறார்.
# இளங்கோவன்

**இளங்கோவன்** என்ற பெயரில் உள்ள கட்டுரைகள்:  
- இளங்கோவன் (திரைக்கதை எழுத்தாளர்)
- மு. இளங்கோவன், தமிழ் ஆய்வாளர்
- ச. இளங்கோவன், தமிழக எழுத்தாளர்
- ஈ. வெ. கி. ச. இளங்கோவன், தமிழக அரசியல்வாதி
- டி. கே. எஸ். இளங்கோவன், தமிழக அரசியல்வாதி
- பு. த. இளங்கோவன், தமிழக அரசியல்வாதி
# மு. கார்த்திகேசன்

**கம்யூனிஸ்டு கார்த்திகேசன்** என அழைக்கப்பட்ட **மு. கார்த்திகேசன்** (25 யூன் 1919 – 10 செப்டம்பர் 1977) இலங்கைத் தமிழ் இடதுசாரி அரசியல்வாதியும், ஆசிரியரும் ஆவார். இலங்கைக் கம்யூனிஸ்ட் கட்சியின் நிறுவன உறுப்பினர்களில் ஒருவர்.
# மு. கார்த்திகேசன்

## வாழ்க்கைக் குறிப்பு

கார்த்திகேசன் 1919 யூன் 25 அன்று மலாயாவில் தைப்பிங் என்னும் இடத்தில் முருகபிள்ளை, தங்கரத்தினம் ஆகியோருக்கு மூத்த ஆண் குழந்தையாகப் பிறந்தார். இரண்டாம் உலகப் போர்க் காலத்தில் கம்யூனிஸ்டுகளுக்கும் திரொத்சுக்கியவாதிகளுக்கும் இடையே தோன்றிய கருத்து வேறுபாட்டால், இலங்கையில் விக்கிரமசிங்கவின் தலைமையில் சிலர் சமசமாசக் கட்சியில் இருந்து விலகிக் கம்யூனிஸ்டுக் கட்சியைத் தொடங்கினர். இந்த அரசியலில் கார்த்திகேசனும் இணைந்தார். பல்கலைக்கழகக் காலத்தில் ஆங்கிலப் பிரசுரங்களை வெளியிட்டார். "மாணவர் செய்தி" (*Student News*) என்ற ஆங்கிலப் பத்திரிகையின் ஆசிரியராக இருந்தார். திரொக்சியத்திற்கு எதிராகவும், சோவியத் கம்யூனிசத்துக்கு ஆதரவாகவும் அவர் பல பிரசுரங்களை வெளியிட்டார். ஆங்கிலத்தில் சிறப்பு இளங்கலைப் பட்டத்தைப் பெற்றார்.
# மு. கார்த்திகேசன்

## திருமணமும் கட்சிப் பணியும்

கார்த்திகேசன் 1942 ஆம் ஆண்டில் அவரது உறவினர்களில் ஒருவரான சங்கரத்தை என்ற ஊரைச் சேர்ந்த வாலாம்பிகை என்பவரைக் காதலித்துத் திருமணம் செய்தார். திருமணம் முடிந்ததுமே இலங்கைக் கம்யூனிஸ்ட் கட்சியில் முழுநேர ஊழியராகச் சேர்ந்தார். கொழும்பில் பொரளை கொட்டா வீதியில் ஏனைய கம்யூனிசத் தலைவர்களுடன் சேர்ந்து வசித்து வந்தார். கட்சியின் தொழிற்சங்க நடவடிக்கைகளில் பங்காற்றினார். கட்சியின் "போர்வார்டு" என்ற கட்சியின் அதிகாரபூர்வ ஆங்கில வாரப் பத்திரிகையின் நிறுவன ஆசிரியராகப் பணியாற்றினார்.  
தமிழ்ப் பகுதிகளில் கட்சியை வளர்க்கவென கட்சியால் பணிக்கப்பட்டு 1946-இல் யாழ்ப்பாணம் வந்தார். யாழ்ப்பாணம் விக்டோரியா வீதியில் உள்ள ஒரு வாடகை வீட்டில் குடி புகுந்தார். அதுவே கட்சி அலுவலகமாகவும் விளங்கியது. இந்தியக் கம்யூனிஸ்டுக் கட்சித் தலைவர்களில் ஒருவரான ப. ஜீவானந்தம் 1947 இல் இந்தியாவில் தலைமறைவாகி யாழ்ப்பாணத்தில் சில நாட்கள் கார்த்திகேசன் இல்லத்தில் தங்கியிருந்தார். அவரது நினைவாக தனது மூத்த மகனுக்கு ஜீவானந்தம் எனப் பெயரிட்டார், அக்குழந்தை இறந்துவிடவே, பின்னர் பிறந்த பெண் குழந்தைக்கு ஜீவஜோதி எனப் பெயரிட்டார்.  
தோழர்கள் சு. வே. சீனிவாசகம், வீ. ஏ. கந்தசாமி, ஆர். பூபாலசிங்கம், எம். சி. சுப்பிரமணியம், இராமசாமி ஐயர் ஆகியோர் இவருடன் இணைந்து கட்சிப் பணியாற்றினர். யாழ்ப்பாண மாநகரசபை உறுப்பினராகவும் தேர்ந்தெடுக்கப்பட்டார்.
# மு. கார்த்திகேசன்

## ஆசிரியப் பணி

யாழ்ப்பாணம் இந்துக் கல்லூரியில் நீண்ட காலம் ஆசிரியராகவும், பின்னர் அதிபராகவும் பணியாற்றினார். கோப்பாய் கிறிஸ்தவக் கல்லூரி, பண்டத்தரிப்பு இந்துக் கல்லூரி ஆகியவற்றில் அதிபராகப் பணியாற்றினார். இப்பணிகளின் போது, கல்லூரிகளின் வெளியீடுகளில் பல கட்டுரைகளை இவர் எழுதியுள்ளார்.
# மு. கார்த்திகேசன்

## தேர்தல்களில் பங்களிப்பு

1947 இல் இலங்கையின் முதலாவது நாடாளுமன்றத் தேர்தலில் கம்யூனிஸ்டுக் கட்சியின் வேட்பாளராக பொன்னம்பலம் கந்தையா பருத்தித்துறை தேர்தல் தொகுதியில் போட்டியிட்டார். அவருக்கு ஆதரவாகத் தேர்தல் பரப்புரையில் கார்த்திகேசன் ஈடுபட்டார். 1947 முதல் இறக்கும் வரை சிறந்த மேடைப் பேச்சாளராகத் திகழந்தார். பொன். கந்தையா 1956 தேர்தலில் பருத்தித்துறைத் தொகுதியில் இருந்து நாடாளுமன்றத்திற்குத் தெரிவானார். கார்த்திகேசன் 1956 தேர்தலில் யாழ்ப்பாணம் தேர்தல் தொகுதியில் போட்டியிட்டு 3,289 (14.7%) வாக்குகளைப் பெற்றுத் தோல்வியடைந்தார். இதைத் தொடர்ந்து கட்சி உறுப்பினர்கள் பலர் உள்ளூராட்சி மன்றங்களில் போட்டியிட்டு பெரும்பாலானோர் வெற்றி பெற்றனர். கார்த்திகேசனும் யாழ்ப்பாண மாநகர சபையின் வண்ணார்பண்ணைத் தொகுதியில் போட்டியிட்டுத் தெரிவானார். கார்த்திகேசன் மீண்டும் 1960 மார்ச் தேர்தலில் நல்லூர் தேர்தல் தொகுதியில் போட்டியிட்டுத் தோல்வியடைந்தார்.
# மு. கார்த்திகேசன்

## கட்சியில் பிளவு

1963 இறுதியில் இலங்கைக் கம்யூனிஸ்ட் கட்சி பிளவடைந்தபோது, கார்த்திகேசன் நா. சண்முகதாசன் தலைமையிலான சீனச்சார்புக் கம்யூனிஸ்டுக் கட்சியுடன் இணைந்தார். 1966 இல் தீண்டாமை ஒழிப்பு போராட்ட நடவடிக்கைகளில் பெரும் பங்காற்றினார். கட்சிக்கு உள்ளேயும் வெளியேயும் தமிழ் மக்களின் உரிமைகளுக்காகப் போராட்டங்களை நடத்தினார்.
# மு. கார்த்திகேசன்

## மறைவு

மு. கார்த்திகேசன் 1977 செப்டம்பர் 10-ஆம் நாள் யாழ்ப்பாணத்தில் மாரடைப்பால் காலமானார். இவரது மகள் ராணி சின்னத்தம்பி, மருமகன் வீ. சின்னத்தம்பி (பாரதிநேசன்) ஆகியோர் சீன வானொலி நிலையத்திலும், பீக்கிங்கில் உள்ள அயல்மொழிப் பதிப்பகத்திலும் பணியாற்றியவர்கள் ஆவர்.
# பிலிமோரா அதிவேக தொடருந்து நிலையம்

**பிலிமோரா அதிவேக தொடருந்து நிலையம்** (*Bilimora high-speed railway station*) இந்தியாவின் மும்பை-அகமதாபாத் அதிவேக இரயில் பாதையில் கட்டப்பட்டு வரும் ஓர் இரயில் நிலையமாகும். இந்தியாவின் குசராத் மாநிலத்தில் பிலிமோராவிற்கு அருகிலுள்ள கேசாலி கிராமத்தில் இது அமைந்துள்ளது.
# பிலிமோரா அதிவேக தொடருந்து நிலையம்

## தடங்கள்

பிலிமோரா அதிவேக இரயில் நிலையம் மும்பை-அகமதாபாத் அதிவேக இரயில் வழித்தடத்தால் இயக்கப்படும். மேலும் மும்பையில் உள்ள மும்பை -அகமதாபாத் அதிவேக இரயில் பாதையின் அதிகாரப்பூர்வ தொடக்க இடத்திலிருந்து 217-300 கிமீ தொலைவில் அமைந்துள்ளது.
# பிலிமோரா அதிவேக தொடருந்து நிலையம்

## நிலைய அமைப்பு

பிலிமோரா அதிவேக ரயில் நிலையம் இரண்டு உயரமான எதிரெதிர் நடைமேடைகளைக் கொண்டிருக்கும். கட்டப்பட்ட நிலையக் கட்டிடம் நிலத்தடியில் அமையும். இரயில் நிலையத்தில் இரண்டு பக்க நடைமேடைகள், வழக்கமான சேவைக்காக 2 தடங்களில் சேவை செய்யும்.